b'\n_START_ARTICLE_\nMatti Hautam\xc3\xa4ki\n_START_SECTION_\n\xc5\xbdivljenjepis\n_START_PARAGRAPH_\nMasa je za\xc4\x8del skakati pri sedmih letih v doma\xc4\x8dem Ouluju. Po vzoru svojega brata Jussija in njegovega prijatelja Laurija Hakole se je preselil v  Kuopio, kjer je obiskoval \xc5\xa1portno \xc5\xa1olo. Tam je spoznal bodo\xc4\x8dega trenerja Pekko Niemelo, ki mu je pomagal pri treningih. Svoj prvi ve\xc4\x8dji uspeh je osvojil na mladinskih svetovnih prvenstvih v letih 1997 in 1999._NEWLINE_Na Novoletni turneji v sezoni 2001/02 je kon\xc4\x8dal kot drugi, kasneje je v isti sezoni osvojil "Nordijsko turnejo", dose\xc5\xbeek pa je ponovil tudi v sezoni sezoni 2004/05, ko je osvojil kar \xc5\xa1est zmag zapored (od  Pragelata do Planice), kar je uspelo samo \xc5\xa1e njegovemu rojaku Ahonenu in Avstrijcema Thomasu Morgensternu in Gregorju Schlierenzauerju. Njegovi skoki so bili ve\xc4\x8dkrat ocenjeni z najvi\xc5\xa1jo mo\xc5\xbeno oceno. V finalu sezone 2002/03 je v Planici postavil nov svetovni rekord 231 metrov, ki je veljal vse do leta 2005. Tudi takrat je dvignil lestvico na 235,5 metra, vendar mu je 3 minute kasneje rekord odvzel Bj\xc3\xb8rn Einar Rom\xc3\xb8ren. Je lastnik \xc5\xa1tirih olimpijskih  medalj (srebrne in bronaste iz Salt Lake Cityja 2002 in dveh srebrnih iz Torina 2006) in \xc5\xa1tirih medalj s svetovnih prvenstev (srebrne iz Lahtija 2001, zlate in srebrne iz Val di Fiemma 2003 ter srebrne iz Oberstdorfa 2005)._NEWLINE_Svojo kariero je kon\xc4\x8dal 17. marca 2012 na ekipni tekmi Svetovnega pokala na Plani\xc5\xa1ki velikanki.'